Rikunarita-ORG/Wikinium huggingface dataset:
# ᱵᱚᱨᱞᱤᱱ

ᱵᱚᱨᱞᱤᱱ ᱱᱟᱜᱟᱨ
**ᱵᱚᱨᱞᱤᱱ** ᱫᱚ ᱡᱚᱨᱢᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱫᱚ ᱡᱚᱨᱸᱟᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱸᱰᱮ ᱓,᱗᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱚᱣᱟ ᱱᱟᱜᱟᱨ ᱫᱚ ᱡᱚᱨᱢᱟᱱ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱯᱟᱦᱴᱟ ᱨᱮ ᱢᱮᱱᱟᱜ-ᱟ ᱾ ᱯᱚᱞᱟᱸᱰ ᱱᱟᱜᱟᱨ ᱠᱷᱚᱱ ᱱᱚᱣᱟ ᱫᱚ ᱯᱟᱪᱷᱮ ᱥᱮᱦᱮᱫ ᱗᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱵᱚᱨᱞᱤᱱ ᱨᱮᱱᱟᱜ ᱚᱥᱟᱨ-ᱵᱤᱥᱟᱹᱨ ᱫᱚ ᱘᱙᱑ km2 ᱾ ᱦᱟᱵᱮᱞ ᱜᱟᱰᱟ, ᱫᱟᱦᱢᱮ ᱜᱟᱰᱟ, ᱥᱯᱨᱮ ᱧᱩᱛᱩᱢᱟᱱ ᱜᱟᱰᱟ ᱫᱚ ᱵᱚᱨᱞᱤᱱ ᱨᱮ ᱵᱚᱞᱚ ᱠᱟᱛᱮ ᱞᱤᱸᱡᱤᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱢᱟᱦᱟᱸᱫᱚᱨᱭᱟ ᱞᱮᱠᱟ ᱦᱚᱭ-ᱦᱤᱥᱤᱫ ᱛᱟᱦᱮᱸᱱᱟ ᱾ ᱵᱚᱨᱞᱤᱱ ᱫᱚ ᱟᱭᱢᱟ ᱯᱟᱠᱟ ᱚᱲᱟᱜ ᱮᱢᱟᱱ ᱠᱚᱛᱮ ᱧᱩᱛᱩᱢᱟᱱᱟᱜ ᱜᱷᱟᱨᱚᱸᱡᱽ ᱠᱟᱱᱟ , ᱡᱮᱢᱚᱱ ᱥᱤᱜᱮᱥᱟᱣᱞᱤ (Siegessäule), ᱵᱨᱟᱱᱰᱮᱱ-ᱵᱚᱨᱜᱚᱨ ᱴᱚᱨ (Brandenburger\_Tor), ᱨᱤᱪᱥᱴᱟᱜᱽ (Reichstag) ᱟᱨ ᱩᱱᱴᱟᱨ ᱰᱮᱱ ᱞᱤᱱᱰᱮᱱ (Unter\_den\_Linden) ᱾ ᱵᱚᱨᱞᱤᱱ ᱫᱚ ᱞᱟᱠᱪᱟᱨ, ᱨᱟᱡᱽᱨᱤᱛ, ᱢᱮᱰᱤᱭᱟ ᱟᱨ ᱥᱟᱬᱮᱥ ᱨᱮᱱᱟᱜ ᱡᱮᱜᱮᱛ ᱱᱟᱜᱟᱨ ᱠᱟᱱᱟ ᱾ ᱱᱚᱸᱰᱮ ᱟᱭᱢᱟ ᱴᱮᱠᱱᱚᱞᱚᱡᱤ ᱠᱚᱢᱯᱟᱹᱱᱤ ᱢᱮᱱᱟᱜ-ᱟ ᱾ ᱱᱚᱣᱟ ᱠᱚ ᱫᱚ ᱱᱟᱜᱟᱨ ᱠᱟᱹᱣᱰᱤ-ᱟᱹᱨᱤ ᱞᱟᱹᱜᱤᱫ ᱟᱹᱰᱤ ᱞᱟᱹᱠᱛᱤᱭᱟᱱᱟ ᱾ ᱟᱭᱢᱟ ᱩᱰᱟᱹᱱ ᱜᱟᱹᱰᱤ ᱟᱨ ᱨᱮᱞ ᱜᱟᱹᱰᱤ ᱠᱚ ᱦᱤᱡᱩᱜ ᱥᱮᱱᱚᱜ-ᱟ ᱵᱚᱨᱞᱤᱱ ᱨᱮ ᱜᱚ ᱪᱮᱫᱟᱜ ᱥᱮ ᱧᱩᱛᱩᱢᱟᱱ ᱵᱮᱯᱟᱨ ᱟᱨ ᱧᱮᱞᱡᱚᱝ ᱞᱮᱨᱟᱱ ᱫᱟᱬᱟᱱ ᱴᱷᱟᱶ ᱫᱚ ᱱᱚᱸᱰᱮ ᱜᱮ ᱢᱮᱱᱟᱜ-ᱟ ᱾

## ᱱᱟᱜᱟᱢ

ᱵᱚᱨᱞᱤᱱ ᱫᱚ ᱡᱚᱨᱢᱟᱱ ᱨᱮᱱᱟᱜ ᱱᱟᱜᱟᱢᱟᱱᱟᱜ ᱴᱷᱟᱶ ᱠᱟᱱᱟ ᱾ ᱯᱨᱩᱥᱤᱭᱟ ᱨᱤᱱᱤᱡ ᱨᱟᱡᱟ ᱟᱨ ᱡᱚᱨᱢᱟᱱ ᱨᱤᱱᱤᱡ ᱥᱚᱢᱨᱟᱴ ᱫᱚ ᱵᱚᱨᱞᱤᱱ ᱨᱮ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱡᱚᱨᱢᱟᱱ ᱨᱤᱱᱤᱡ ᱥᱚᱨᱠᱟᱨ ᱫᱚ ᱟᱹᱰᱤ ᱫᱤᱱ ᱦᱟᱹᱵᱤᱡ ᱵᱚᱨᱞᱤᱱ ᱨᱮᱜᱮ ᱛᱟᱦᱮᱸ ᱠᱟᱱᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱟᱭᱢᱟ ᱚᱲᱟᱜ ᱨᱟᱹᱯᱩᱫ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱱᱟᱜᱟᱨ ᱫᱚ ᱵᱟᱨ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ ᱯᱟᱪᱮ ᱵᱚᱨᱞᱤᱱ (West Berlin ) ᱟᱨ ᱥᱟᱢᱟᱝ ᱵᱚᱨᱞᱤᱱ (East Berlin) ᱞᱮᱠᱟᱛᱮ ᱾ ᱡᱚᱠᱷᱚᱱ ᱑᱙᱖᱑ ᱥᱟᱞᱮ ᱨᱮ ᱵᱚᱨᱞᱤᱱ ᱠᱟᱸᱛ ᱵᱮᱱᱟᱣᱮᱱᱟ ᱟᱹᱰᱤ ᱠᱚᱢ ᱦᱚᱲ ᱜᱮ ᱠᱚ ᱯᱟᱨᱚᱢ ᱚᱪᱚᱣᱟᱠᱚ ᱠᱟᱱ ᱛᱟᱦᱮᱸᱫ ᱦᱟᱱᱟ ᱯᱟᱦᱴᱟ ᱠᱷᱚᱱ ᱱᱚᱣᱟ ᱯᱟᱦᱴᱟ ᱾ ᱱᱚᱣᱟ ᱱᱟᱜᱟᱨ ᱫᱚ ᱑᱙᱘᱙ ᱥᱟᱞᱮ ᱫᱷᱟᱹᱵᱤᱡ ᱦᱟᱹᱴᱤᱧ ᱨᱮᱜᱮ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱚᱱᱟ ᱫᱚ ᱨᱟᱹᱯᱩᱫ ᱞᱟᱹᱜᱤᱫ ᱠᱚ ᱴᱷᱟᱹᱣᱠᱟᱹ ᱞᱮᱫ ᱛᱟᱦᱮᱸᱫ ᱾

## ᱱᱟᱜᱟᱢᱟᱱᱟᱜ ᱜᱷᱚᱴᱚᱱ ᱠᱚ

* ᱑᱒᱔᱔ - ᱮᱛᱚᱦᱚᱵ ᱚᱱᱚᱞ ᱵᱚᱨᱞᱤᱱ ᱧᱩᱛᱩᱢ ᱛᱮ ᱾
* ᱑᱔᱕᱑ - ᱦᱚᱦᱮᱱᱡᱚᱨᱞᱮᱱ ᱜᱷᱟᱨᱚᱡᱽ ᱵᱚᱨᱞᱤᱱ ᱛᱮ ᱠᱚ ᱩᱪᱟᱹᱲ ᱠᱮᱫ-ᱟ ᱾
* ᱑᱗᱐᱑ - ᱵᱚᱨᱞᱤᱱ ᱫᱚ ᱯᱨᱩᱥᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱮᱱᱟ ᱾
* ᱑᱘᱐᱖ - ᱱᱮᱯᱚᱞᱤᱭᱚᱱ ᱵᱚᱱᱟᱯᱟᱨᱴ ᱨᱤᱱ ᱯᱷᱟᱹᱫᱽ ᱵᱚᱨᱞᱤᱱ ᱠᱚ ᱩᱪᱟᱹᱲᱮᱱᱟ ᱾
* ᱑᱘᱗᱑ - ᱵᱚᱨᱞᱤᱱ ᱥᱚᱢᱨᱟᱴ ᱟᱡᱟᱜ ᱨᱟᱡᱽᱜᱟᱲ ᱠᱮᱫ-ᱟᱭ ᱾

## ᱵᱚᱨᱞᱤᱱ ᱨᱮᱱᱟᱜ ᱢᱩᱱᱥᱤᱯᱟᱞᱴᱤ

map of the berlin boroughs
᱒᱐᱐᱑ ᱥᱟᱞᱮ ᱨᱮ ᱒᱓ ᱠᱷᱚᱱ ᱑᱒ ᱜᱚᱴᱟᱝ ᱛᱮ ᱵᱚᱫᱚᱞᱮᱱᱟ ᱵᱚᱨᱞᱤᱱ ᱨᱮᱱᱟᱜ ᱢᱩᱱᱥᱤᱯᱟᱞᱴᱤ ᱱᱟᱜᱟᱨ ᱫᱚ, ᱚᱱᱟ ᱠᱚ ᱞᱟᱛᱟᱨ ᱨᱮ ᱚᱱ ᱮᱱᱟ :-

* ᱪᱟᱨᱞᱚᱴᱮᱱᱵᱚᱨᱜᱽ
* ᱠᱨᱤᱣᱡᱽᱵᱚᱨᱜᱽ
* ᱞᱤᱪᱮᱱᱥᱵᱚᱨᱜᱽ
* ᱢᱟᱨᱡᱟᱱ- ᱦᱮᱞᱮᱨᱥᱰᱚᱨᱯ
* ᱵᱚᱨᱞᱤᱱ-ᱢᱤᱴᱮ
* ᱱᱤᱣᱠᱚᱞᱤᱱ
* ᱯᱟᱱᱠᱚᱣ
* ᱨᱤᱱᱤᱠᱮᱱᱰᱚᱨᱯ
* ᱥᱯᱟᱱᱰᱟᱣ
* ᱥᱴᱮᱜᱽᱞᱤᱡᱽ-ᱡᱮᱦᱞᱮᱱᱰᱚᱨᱯ
* ᱴᱮᱢᱯᱮᱞᱦᱚᱯ- ᱥᱚᱱᱮᱵᱚᱨᱜᱽ
* ᱴᱨᱮᱯᱴᱚᱣ-ᱠᱳᱯᱮᱱᱤᱠ

## ᱪᱤᱛᱟᱹᱨ

* ᱨᱤᱪᱥᱴᱟᱜᱽ
* Potsdamer Platz
* simple:Brandenburg Gate
* The Theatre of the West
* Bellevue Palace
* Victory column
* International Congress Center
* Berlin Zoo, Polar bear cub "Knut" 24.03.2007
* The Buddy Bear has become an unofficial ambassador for Germany and is a symbol of Berlin.
* Berlin Philharmonic
* Technical University Berlin
* Nefertiti at the Egyptian Museum

## ᱵᱟᱨᱦᱮ ᱡᱚᱱᱚᱲ

*  - German page
* Berlin Sightseeing Tours
* digital Berlin
* EXBERLINER - English City Magazine
* Berlin City Panoramas - Panoramic Views and virtual Tours of Berlin
* WorldFlicks in Berlin: Photos and interesting places on Google Maps Archived ᱒᱐᱐᱙-᱑᱐-᱒᱕ at the Wayback Machine.

## ᱥᱟᱹᱠᱷᱭᱟᱹᱛ
# ᱤᱨᱟᱱ

Flag of Iran
**ᱤᱨᱟᱱ** (Persian: ایران‬‎ *Irān* [ʔiːˈɾɒːn]), also known as **Persia** (/ˈpɜːrʒə/), officially the **Islamic Republic of Iran** (Persian: جمهوری اسلامی ایران‎‬‎ *Jomhuri-ye Eslāmi-ye Irān*), ᱫᱚ ᱯᱟᱨᱚᱥᱥᱚ ᱦᱩᱰᱤᱧ ᱫᱚᱨᱮᱭᱟ ᱟᱲᱮ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱚᱢ ᱠᱟᱱᱟ᱾ ᱤᱨᱟᱱ ᱨᱮᱫᱚ ᱟᱹᱰᱤ ᱠᱟᱡᱟᱠ ᱵᱩᱨᱩ ᱢᱮᱱᱟᱜᱼᱟ᱾ ᱦᱤᱢᱟᱞᱚᱭ ᱠᱷᱚᱡ ᱛᱟᱭᱚᱢ ᱩᱥᱩᱞ ᱵᱩᱨᱩᱢᱟᱞᱟ ᱫᱟᱢᱵᱷᱟᱱᱫ ᱱᱚᱸᱰᱮᱜᱮ ᱢᱮᱱᱟᱜᱼᱟ᱾ ᱡᱟᱹᱛᱤᱛᱮ ᱥᱮ ᱯᱟᱹᱨᱥᱤ ᱛᱮ ᱱᱚᱸᱰᱮᱱᱠᱩ ᱦᱚᱲᱠᱩ ᱡᱩᱫᱟᱹ ᱨᱮᱦᱚᱸ ᱫᱷᱚᱨᱚᱢ ᱛᱮᱫᱚ ᱡᱚᱛᱚᱜᱮᱠᱩ ᱢᱩᱥᱞᱟᱹ ᱜᱮᱭᱟ᱾

## ᱱᱟᱜᱟᱢ

ᱤᱨᱟᱱ ᱨᱮᱱᱟᱜ ᱱᱟᱜᱟᱢ ᱫᱚ ᱦᱟᱡᱟᱨ ᱦᱟᱡᱟᱨ ᱥᱮᱨᱢᱟ ᱨᱮᱱᱟᱜ ᱠᱟᱱᱟ ᱡᱟᱸᱦᱟᱸ ᱫᱚ ᱮᱛᱦᱚᱵ ᱞᱮᱱᱟ ᱤᱨᱟᱱᱤ ᱯᱞᱮᱴ ᱨᱮ ᱢᱮᱱᱟᱜ ᱟᱡᱟᱨᱵᱟᱭᱡᱟᱱᱮᱨ Mannaean civilization ᱠᱷᱚᱡ᱾ ᱯᱟᱨᱥᱤᱭᱟᱱ ᱟᱨ ᱥᱟᱥᱟᱱᱤᱭᱚ ᱥᱟᱢᱨᱟᱡᱽᱡᱚ ᱨᱟᱹᱯᱩᱫ ᱛᱟᱭᱚᱢ ᱫᱟᱨᱟᱢᱜᱮ ᱱᱚᱸᱰᱮ ᱫᱚ ᱤᱥᱞᱟᱢᱤ ᱫᱤᱥᱚᱢ ᱨᱮᱱᱟᱜ ᱮᱛᱦᱚᱵ ᱦᱩᱭᱞᱮᱱᱟ᱾ ᱯᱟᱨᱚᱥᱥᱚ ᱨᱮᱱᱟᱜ ᱱᱟᱜᱟᱢ ᱫᱚ ᱑᱐᱐,᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱮᱛᱦᱚᱵ ᱞᱮᱱᱟ ᱢᱮᱱᱛᱮ ᱵᱟᱰᱟᱭ ᱧᱟᱢ ᱟᱠᱟᱱᱟ᱾

## ᱚᱛᱱᱚ

ᱥᱳᱣᱫᱤ ᱟᱨᱚᱵ ᱛᱟᱭᱚᱢ ᱤᱨᱟᱱ ᱜᱮ ᱫᱷᱟᱹᱨᱛᱤ ᱛᱟᱞᱟ ᱯᱩᱨᱩᱵ ᱨᱮᱱᱟᱜ ᱞᱟᱹᱴᱩ ᱫᱤᱥᱚᱢ ᱠᱟᱱᱟ᱾ ᱤᱨᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 1,648,195 km2 (636,372 sq mi)᱾ ᱤᱨᱟᱱ ᱨᱮᱱᱟᱜ ᱥᱤᱢᱟᱹᱱᱟ ᱫᱚ ᱩᱛᱟᱹᱨ ᱯᱟᱹᱪᱷᱤᱢ ᱥᱮᱡ ᱛᱩᱨᱚᱥᱠᱚ ᱠᱷᱚᱡ ᱮᱛᱦᱚᱵ ᱠᱟᱛᱮ ᱫᱟᱹᱠᱷᱤᱱ ᱯᱩᱨᱩᱵ ᱥᱮᱡ ᱯᱟᱠᱤᱥᱛᱟᱱ ᱥᱮᱡ ᱢᱩᱪᱟᱹᱫ ᱟᱠᱟᱱᱟ᱾

## ᱟᱹᱨᱤᱪᱟᱹᱞᱤ

### ᱫᱷᱚᱨᱚᱢ

ᱡᱟᱯᱷᱨᱤ ᱥᱤᱭᱟ ᱤᱥᱞᱟᱢ ᱑᱖ ᱥᱟᱭ ᱥᱮᱨᱢᱟ ᱠᱷᱚᱱ ᱤᱨᱟᱱ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱤᱨᱟᱱ ᱨᱮ ᱫᱚ ᱥᱟᱭᱠᱚᱨᱟ ᱙᱓ ᱡᱚᱱ ᱦᱚᱲᱜᱮ ᱥᱤᱭᱟ ᱫᱷᱚᱨᱚᱢᱠᱩ ᱢᱟᱱᱟᱣᱟ᱾ ᱟᱨ ᱮᱴᱟᱜ ᱠᱩᱫᱚ ᱥᱩᱱᱱᱤ ᱠᱟᱱᱟᱠᱩ᱾ ᱚᱱᱟ ᱵᱟᱫᱽ ᱠᱟᱛᱮ ᱦᱚᱸ ᱟᱨᱢᱮᱱᱤᱭᱳ, ᱤᱦᱩᱫᱤ ᱫᱷᱚᱨᱚᱢ ᱨᱮᱱ ᱦᱚᱲ ᱠᱩ ᱦᱚᱸ ᱢᱮᱱᱟᱜ ᱠᱩᱣᱟ᱾ ᱑᱙ ᱥᱟᱭ ᱥᱮᱨᱢᱟ ᱨᱮ ᱵᱟᱦᱟᱭ ᱫᱷᱚᱨᱚᱢ ᱦᱮᱡᱽ ᱠᱟᱛᱮ ᱱᱚᱣᱟ ᱫᱷᱚᱨᱚᱢ ᱨᱮᱱ ᱟᱭᱢᱟ ᱪᱮᱞᱟᱠᱩ ᱢᱮᱟᱱᱜ ᱠᱩᱣᱟ᱾ ᱑᱙᱗᱙ ᱥᱮᱨᱢᱟ ᱨᱮ ᱤᱥᱞᱟᱢᱤ ᱥᱚᱨᱠᱟᱨᱟ ᱨᱟᱡᱽ ᱮᱛᱦᱚᱵ ᱞᱮᱱ ᱠᱷᱟᱱ ᱵᱟᱦᱟᱭ ᱫᱷᱚᱨᱚᱢ ᱟᱹᱰᱤ ᱱᱟᱲᱟᱨ ᱚᱵᱚᱥᱛᱷᱟ ᱨᱮ ᱯᱟᱲᱟᱣ ᱮᱱᱟ᱾

### ᱯᱟᱹᱨᱥᱤ

ᱤᱨᱟᱱ ᱨᱮ ᱫᱚ ᱯᱮ ᱨᱚᱠᱚᱢ ᱯᱟᱹᱨᱥᱤ ᱤᱨᱟᱱᱤ ᱯᱟᱹᱨᱥᱤ ᱠᱩ, ᱛᱩᱨᱠᱤ ᱯᱟᱹᱨᱥᱤ ᱠᱩ ᱟᱨ ᱥᱮᱢᱤᱴᱤᱭᱳ ᱯᱟᱹᱨᱥᱤ ᱠᱩ ᱨᱮᱱᱟᱜ ᱪᱚᱞ ᱢᱮᱱᱟᱜᱼᱟ᱾ ᱤᱨᱟᱱᱤ ᱯᱟᱹᱨᱥᱤ ᱜᱷᱟᱸᱨᱚᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱩ ᱨᱮᱭᱟᱜ ᱪᱚᱞ ᱜᱮ ᱱᱚᱸᱰᱮ ᱫᱚ ᱡᱟᱹᱥᱛᱤ ᱢᱮᱱᱟᱜᱼᱟ᱾ ᱯᱷᱟᱨᱥᱤ ᱤᱨᱟᱱ ᱨᱮᱱᱟᱜ ᱡᱟᱛᱤᱭᱳ ᱯᱟᱹᱨᱥᱤ ᱠᱟᱱᱟ ᱾

## ᱥᱟᱹᱠᱷᱭᱟᱹᱛ

## ᱵᱟᱨᱦᱮ ᱡᱚᱱᱚᱲ

* The e-office of the Supreme Leader of Iran
* The President of Iran
* Iran.ir
* Iran Archived ᱒᱐᱑᱐-᱐᱖-᱑᱑ at the Wayback Machine. web resources provided by GovPubs at the University of Colorado–Boulder Libraries
* Iran at Curlie (based on DMOZ)
* Wikimedia Atlas of Iran

Videos
* Iran—Weekly program that explores Iran's past, present and future with exclusive reports. (PressTV)
# ᱟᱥᱷᱟ (ᱵᱷᱚᱨᱥᱟ)

ᱥᱯᱮᱥ ᱥᱮ"ᱟᱥᱟ" , ᱥᱮᱵᱚᱞᱰ ᱵᱮᱦᱚᱢ ᱛᱮ , ᱡᱟᱨᱢᱟᱱ ᱥᱤ. ᱑᱕᱔᱐
**ᱟᱥᱟ** ᱥᱮ **ᱵᱷᱚᱨᱥᱟ** (ᱤᱝᱞᱤᱥ : Hope or Aspiration) ᱡᱟᱦᱟᱸᱭ ᱦᱚᱲᱟᱜ ᱡᱤᱵᱚᱱ ᱟᱵᱚᱥᱛᱟ ᱟᱨ ᱵᱮᱵᱚᱥᱛᱟ ᱞᱮᱠᱟᱛᱮ ᱞᱟᱦᱟᱱᱛᱤ ᱠᱟᱹᱢᱤ ᱞᱟᱹᱜᱤᱫ ᱠᱩᱲᱟᱹᱭ ᱨᱮ ᱯᱟᱹᱛᱭᱟᱹᱣ᱾ ᱫᱷᱚᱨᱚᱢ ᱥᱟᱹᱠᱷᱭᱟᱹᱛ ᱨᱮ, ᱱᱚᱶᱟ ᱢᱤᱫ ᱦᱚᱲᱢᱚ ᱵᱷᱟᱵᱱᱟ ᱞᱮᱠᱟᱛᱮ ᱵᱟᱝ ᱢᱟᱱᱟᱜᱼᱟ ᱾ ᱢᱮᱱᱠᱷᱟᱱ ᱢᱤᱫ ᱯᱟᱲᱦᱟᱣ ᱟᱠᱟᱱ ᱞᱮᱠᱟᱛᱮ ᱢᱚᱱᱮ ᱨᱮ ᱵᱩᱡᱷᱟᱹᱣᱼᱟ ᱾ ᱟᱥᱟ ᱞᱟᱦᱟᱱᱛᱤ ᱥᱟᱹᱨᱤ ᱠᱷᱚᱱ ᱡᱩᱫᱟᱹ ᱜᱮᱭᱟ, ᱡᱟᱦᱟᱸᱭ ᱩᱥᱟᱫᱟᱭ ᱦᱩᱭᱩᱜ ᱨᱮᱱᱟᱜ ᱯᱟᱞᱴᱟᱣ ᱞᱟᱹᱜᱤᱫ ᱢᱟᱹᱢᱤ ᱥᱟᱬᱮᱥ ᱨᱮ ᱞᱟᱜᱟᱣ ᱞᱟᱹᱜᱤᱫ ᱨᱟᱱ ᱥᱮ ᱵᱮᱵᱚᱥᱛᱟ ᱠᱟᱹᱢᱤ ᱞᱟᱹᱜᱤᱫ ᱠᱚ ᱥᱟᱫᱚᱨ ᱮᱫᱟᱭ। ᱠᱷᱟᱹᱞᱤ ᱟᱥᱟ, ᱚᱱᱠᱟᱱ ᱟᱥᱟ ᱮ ᱥᱟᱹᱠᱷᱭᱟᱹᱛ ᱮᱫᱼᱟ ᱡᱟᱦᱟᱸ ᱯᱩᱨᱟᱹ ᱞᱮᱠᱟᱛᱮ ᱢᱤᱫ ᱟᱜᱢᱟ ᱥᱮ ᱢᱤᱫ ᱵᱟᱝ ᱜᱟᱱ ᱠᱩᱲᱟᱹᱭ ᱨᱮ ᱞᱟᱹᱭ ᱟᱭ ᱾

## ᱱᱟᱜᱟᱢ

ᱯᱟᱹᱦᱤᱞ ᱨᱮ ᱱᱚᱶᱟ ᱫᱷᱟᱹᱨᱛᱤ ᱨᱮ ᱠᱚᱲᱟ ᱡᱟᱹᱛᱤ ᱨᱮ ᱵᱟᱹᱲᱤᱡ ᱠᱷᱚᱱ ᱥᱟᱦᱟ ᱨᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱ, ᱵᱮᱜᱚᱨ ᱟᱸᱴ ᱠᱟᱹᱢᱤ ᱵᱟᱹᱲᱛᱤ ᱨᱚᱜ ᱠᱷᱚᱱ ᱡᱟᱦᱟᱸᱭ ᱠᱚᱲᱟ ᱞᱟᱹᱜᱤᱫ ᱠᱚᱥᱴᱚ ᱦᱚᱸ ᱛᱟᱦᱮᱸᱜ ᱠᱟᱱᱟ ᱾
ᱢᱮᱱᱠᱷᱟᱱ ᱚᱱᱟ ᱨᱮ ᱛᱤᱨᱞᱟᱹ ᱠᱚ ᱚᱱᱟ ᱡᱟᱨ ᱠᱚ ᱮᱥᱮᱫ ᱠᱮᱫᱼᱟ ᱟᱨ ᱥᱟᱱᱟᱢ ᱵᱟᱦᱨᱮ ᱠᱚ ᱦᱮᱡ ᱮᱱᱼᱟ ᱟᱨ ᱩᱱᱠᱩ ᱢᱟᱹᱱᱢᱤ ᱡᱟᱹᱛ ᱨᱮ ᱵᱟᱹᱲᱛᱤ ᱛᱮ ᱠᱚᱥᱴᱚᱭ ᱟᱹᱪᱩᱨᱚᱜ ᱛᱮᱜᱮ ᱛᱟᱦᱮᱸ ᱮᱱᱟ ᱾ ᱥᱩᱢᱩᱝ ᱟᱥᱟ ᱟᱡᱟᱜ ᱵᱟᱧᱪᱟᱣ ᱚᱲᱟᱜ ᱵᱮᱱᱟᱣ ᱤᱫᱤᱭᱮᱱᱟ, ᱡᱟᱨ ᱨᱮᱱᱟᱜ ᱰᱷᱟᱹᱯᱱᱤ ᱞᱟᱛᱟᱨ ᱟᱨ ᱵᱟᱦᱨᱮ ᱵᱟᱝ ᱪᱟᱞᱟᱣ ᱞᱮᱱᱟ, ᱪᱮᱫᱟᱜ ᱥᱮ ᱩᱱᱤ ᱛᱤᱨᱞᱟᱹ ᱫᱚ ᱩᱱ ᱚᱠᱛᱚ ᱠᱷᱚᱱ ᱰᱷᱟᱹᱯᱱᱤ ᱮ ᱫᱚᱦᱚ ᱠᱮᱫ-ᱟ, ᱡᱟᱦᱟᱸᱭ ᱛᱟᱭᱚᱢ ᱨᱤᱢᱤᱞ ᱥᱮᱞᱮᱫ ᱡᱭᱩᱥ ᱟᱜ ᱥᱤᱠᱷᱱᱟᱹᱛ ᱮ ᱠᱟᱹᱢᱤ ᱠᱮᱫᱼᱟ ᱡᱟᱦᱟᱸ ᱜᱚᱲᱚ ᱨᱮ ᱛᱟᱦᱮᱱᱟᱭ ᱾

ᱡᱭᱩᱢᱟᱱ, ᱚᱞ ᱴᱩ ᱡᱭᱩᱢᱟᱱ ᱨᱮ ᱥᱚᱫᱚᱨᱤᱡ ᱯᱷᱨᱮᱰᱨᱤᱠ ᱱᱤᱛᱥᱷᱮ ᱮ ᱛᱟᱨᱠ ᱠᱮᱫᱼᱟᱭ ᱡᱮ "ᱡᱭᱩᱥ ᱵᱟᱭ ᱢᱚᱱᱮ ᱮᱫ ᱛᱟᱦᱮᱱ ᱡᱮ ᱦᱚᱲ ᱟᱯᱱᱟᱨ ᱡᱤᱵᱚᱱ ᱮ ᱟᱞᱟᱭᱟ , ᱡᱟᱦᱟᱸᱭ ᱜᱮ ᱵᱟᱹᱲᱤᱡ ᱩᱱᱤ ᱡᱟᱦᱟᱸ ᱛᱤᱱᱟᱹᱜ ᱜᱮ ᱟᱲᱤᱥᱚᱜ ᱟᱭ, ᱢᱮᱱᱠᱷᱟᱱ ᱩᱱᱤ ᱢᱚᱱᱮ ᱮᱫ ᱛᱟᱦᱮᱱᱟᱭ ᱡᱮ ᱱᱟᱶᱟ ᱦᱚᱨ ᱛᱮ ᱟᱲᱤᱥᱚᱜ ᱞᱟᱹᱜᱤᱫ ᱛᱮ ᱞᱟᱦᱟᱜ ᱢᱟ, ᱚᱱᱟ ᱞᱟᱹᱭ ᱠᱷᱟᱹᱛᱤᱨ ᱛᱮ ᱩᱱᱤ ᱢᱟᱹᱱᱢᱤ ᱠᱚ ᱟᱥᱟᱭ ᱮᱢᱟᱫ ᱠᱚᱣᱟ᱾ ᱥᱟᱹᱨᱤ ᱛᱮᱢᱟ, ᱱᱚᱶᱟ ᱥᱟᱱᱟᱢ ᱵᱟᱹᱲᱤᱡ ᱨᱮ ᱥᱟᱱᱟᱢ ᱠᱷᱚᱱ ᱦᱚᱯᱚᱱ ᱵᱟᱹᱲᱤᱡ ᱠᱟᱱᱟ, ᱪᱮᱫᱟᱜ ᱥᱮ ᱱᱟᱶᱟ ᱢᱟᱹᱱᱢᱤ ᱟᱜ ᱡᱟᱞᱟ ᱠᱚᱭ ᱵᱟᱹᱲᱛᱤ ᱮᱫᱼᱟ ᱾

"ᱮᱢᱤᱞᱤ ᱲᱤᱠᱤᱱᱥᱚᱱᱥ ᱫᱚ ᱢᱤᱫ ᱚᱱᱚᱲᱦᱮᱸ ᱚᱞ ᱟᱠᱟᱫᱟᱭ"' ᱦᱚᱯ ᱤᱡ ᱫᱚ ᱛᱷᱤᱝ ᱣᱤᱛᱷ ᱯᱷᱤᱫᱚᱨᱥ--/ᱪᱮᱢ ᱯᱟᱨᱪᱮᱡ ᱤᱱ ᱫᱚ ᱥᱚᱞ--"'(ᱟᱥᱟ ᱢᱤᱫ ᱤᱞ ᱞᱮᱠᱟᱱ ᱡᱤᱱᱤᱥ ᱠᱟᱱᱟᱼᱼ/ᱡᱟᱦᱟᱸ ᱟᱛᱢᱟ ᱨᱮ ᱵᱟᱥᱟᱜ ᱠᱟᱱᱟᱭ ) ᱯᱨᱤᱱᱥᱤᱯᱚᱞ ᱚᱯᱷ ᱦᱚᱯ" (1986) ᱨᱮ ᱟᱨᱱᱟᱥᱴ ᱵᱚᱞᱚᱠᱷ ᱟᱭᱢᱟ ᱜᱟᱱ ᱢᱟᱹᱱᱢᱤ ᱠᱚ ᱫᱟᱲᱟᱱ ᱞᱟᱹᱜᱤᱫ ᱞᱟᱹᱭ ᱟᱠᱟᱫᱼᱟᱭ, ᱵᱚᱞᱚᱠᱷ ᱟᱫᱟᱨᱥ ᱞᱚᱠᱣᱟᱫᱤ ᱯᱟᱨᱤᱭᱚᱡᱱᱟ ᱛᱟᱦᱮᱱ ᱟᱱ ᱠᱚ ᱥᱩᱢᱩᱝ ᱵᱟᱰᱟᱭ ᱟᱱ ᱭᱩᱴᱚᱯᱤᱭᱟᱱ ᱯᱨᱩᱣ (ᱢᱟᱨᱠᱥ,ᱦᱮᱜᱮᱞ,ᱞᱮᱱᱤᱱ) ᱟᱜ ᱥᱟᱶᱛᱟ ᱟᱨ ᱨᱟᱡᱽᱱᱤᱛᱤ ᱨᱮ ᱩᱨᱩᱢᱚᱜ ᱠᱟᱱᱟ᱾

## ᱪᱷᱚᱵᱤ

᱑: ᱡᱟᱦᱟᱸᱭ ᱟᱥᱟ ᱟᱵᱚᱣᱟᱜ ᱟᱛᱢᱟ ᱞᱟᱹᱜᱤᱫ ᱞᱟᱸᱜᱟᱨ ᱥᱚᱢᱟᱱ ᱢᱮᱱᱟᱭ, ᱱᱤᱡᱮ ᱟᱨ ᱟᱰᱤᱜ ᱟᱨ ᱡᱟᱦᱟᱸᱭ ᱴᱩᱴᱩᱨᱤ ᱵᱷᱤᱛᱨᱤ ᱨᱮ ᱵᱚᱞᱚᱱᱟ, ᱫᱚ ᱠᱤᱸᱜ ᱡᱮᱢᱥ ᱥᱚᱸᱥᱠᱟᱨ

## ᱱᱚᱶᱟ ᱦᱚᱸ ᱧᱮᱞᱢᱮ

* ᱯᱟᱲᱛᱟ (ᱫᱟᱥ ᱧᱟᱢ)
* ᱩᱥᱟᱹᱫ
* ᱵᱚᱛᱚᱨᱚᱜ
* ᱟᱥᱷᱟᱣᱟᱱ
* ᱟᱵᱚᱥᱛᱟ
* ᱢᱤᱫ ᱯᱟᱦᱴᱟ ᱫᱩᱞᱟᱹᱲ
* ᱟᱥᱷᱟ ᱨᱮᱱᱟᱜ ᱪᱤᱛᱟᱹᱨ

## ᱥᱟᱹᱠᱷᱭᱟᱹᱛ
# ᱥᱚᱠᱨᱮᱴᱤᱥ

Socrates Louvre**ᱥᱚᱠᱨᱮᱴᱤᱥ**(en.Socrates) (ᱡᱟᱱᱟᱢ– ᱡᱤᱥᱩ ᱡᱟᱱᱟᱢ ᱕᱗᱐ ᱥᱮᱨᱢᱟ ᱞᱟᱦᱟ, ᱜᱚᱡ– ᱡᱤᱥᱩ ᱡᱟᱱᱟᱢ ᱓᱙᱙ ᱥᱮᱨᱢᱟ) ᱫᱚ ᱥᱮᱫᱟᱭ ᱜᱨᱤᱠ ᱫᱟᱨᱥᱚᱱᱤᱠ ᱠᱟᱱᱟᱭ᱾ ᱱᱩᱭ ᱫᱟᱨᱥᱚᱱᱤᱠ ᱵᱮᱯᱟᱨ ᱛᱮ ᱫᱚ ᱠᱷᱟᱹᱞᱤ ᱩᱱᱤ ᱨᱮᱱ ᱪᱮᱞᱟ ᱯᱞᱮᱴᱚ ᱭᱟᱜ *ᱰᱟᱭᱟᱞᱚᱜ* ᱟᱨ ᱥᱳᱭᱱᱤᱠ ᱡᱮᱱᱳᱯᱷᱚᱱ ᱟᱜ ᱚᱞ ᱠᱚ ᱨᱮ ᱜᱮ ᱵᱟᱰᱟᱭᱚᱜᱼᱟ᱾ ᱤᱱᱟᱹ ᱚᱠᱛᱮ ᱨᱮᱱ ᱥᱟᱥᱚᱠ ᱩᱱᱤ ᱫᱚ ᱦᱮᱢᱞᱚᱠ ᱵᱤᱥ ᱡᱚᱢ ᱟᱪᱚ ᱠᱟᱛᱮᱜ ᱠᱚ ᱜᱚᱡ ᱠᱟᱫᱮᱭᱟ᱾ ᱩᱱᱤ ᱫᱚ ᱯᱷᱟᱹᱪᱷᱤᱢ ᱫᱟᱨᱥᱚᱱᱤᱠ ᱨᱮᱱ ᱵᱩᱴᱟᱹ ᱠᱚ ᱢᱮᱛᱟᱭᱟ᱾ ᱩᱱᱤ ᱫᱚ ᱱᱚᱠᱟᱱ ᱟᱹᱫᱟᱨᱥᱚᱱᱤᱠ ᱪᱤᱱᱛᱟᱹ ᱠᱚ ᱨᱮᱱᱟᱜᱼᱮ ᱪᱟᱞ ᱞᱮᱫᱟ ᱚᱠᱟ ᱫᱚ ᱒᱐᱐᱐ ᱥᱮᱨᱢᱟ ᱦᱟᱵᱤᱡ ᱯᱟᱪᱷᱤᱥ ᱫᱤᱥᱟᱹᱢ ᱠᱚ ᱨᱮᱱᱟᱜ ᱞᱟᱠᱪᱟᱨ, ᱫᱚᱨᱥᱚᱱ ᱟᱨ ᱥᱚᱵᱵᱷᱚᱛᱟᱭ ᱤᱱᱯᱷᱞᱩᱭᱮᱱᱥ ᱞᱮᱫᱟ᱾ ᱥᱚᱠᱨᱮᱴᱤᱥ ᱫᱚ ᱟᱰᱤ ᱱᱟᱯᱟᱭ ᱢᱤᱫ ᱢᱟᱪᱮᱫ ᱮ ᱛᱟᱦᱮ ᱠᱟᱱᱟ᱾ ᱩᱱᱤ ᱫᱚ ᱠᱷᱟᱞᱤ ᱤᱥᱠᱩᱞ ᱠᱚ ᱨᱮ ᱯᱟᱲᱦᱟᱜ ᱫᱚ ᱵᱟᱭ ᱠᱩᱥᱤᱭᱟᱜ ᱠᱟᱱ ᱛᱟᱦᱮ ᱠᱟᱱᱟ᱾ ᱡᱟᱸᱦᱟᱸ ᱨᱮ ᱜᱮ ᱡᱟᱸᱦᱟᱸᱭᱮ ᱧᱟᱢᱮᱜ ᱠᱚ ᱛᱟᱦᱮᱱ ᱚᱸᱰᱮ ᱜᱮ ᱯᱷᱟᱱᱰᱟᱢᱮᱱᱴᱟᱞ ᱠᱩᱠᱞᱤ ᱠᱚᱭ ᱵᱩᱡᱽᱦᱟᱹᱣ ᱟᱠᱚ ᱠᱟᱱ ᱛᱟᱦᱮᱱᱟ᱾

## ᱡᱤᱭᱟᱹᱱ ᱟᱨ ᱠᱟᱹᱢᱤ ᱠᱚ

ᱥᱚᱢᱨᱮᱴᱤᱥ ᱚᱡ ᱡᱟᱷᱟᱱᱟᱜᱼᱮ ᱚᱞ ᱟᱴᱚ ᱟᱠᱟᱫᱟ ᱱᱚᱠᱟᱱ ᱡᱟᱦᱟᱱᱟᱜ ᱫᱚ ᱵᱟᱹᱱᱩᱜᱼᱟ᱾ ᱮᱨᱤᱥᱴᱚᱯᱷᱮᱱᱤᱥᱟᱜ ᱱᱟᱴᱚᱠ ᱫᱚ ᱠᱞᱟᱣᱰ ᱨᱮ ᱥᱚᱠᱨᱮᱴᱤᱥ ᱫᱚ ᱢᱤᱫ ᱴᱮᱱ ᱵᱷᱟᱲ ᱦᱤᱥᱟᱹᱵ ᱛᱮᱭ ᱧᱮᱞᱚᱜ ᱠᱟᱱᱟ ᱚᱠᱚᱭ ᱫᱚ ᱟᱡ ᱨᱮᱱ ᱪᱮᱞᱟ ᱠᱚ ᱪᱮᱫ ᱟᱠᱚ ᱠᱟᱱᱟ ᱪᱮᱠᱟᱛᱮ ᱵᱩᱫᱫᱷᱤ ᱠᱷᱟᱴᱟᱣ ᱠᱟᱛᱮᱜ ᱯᱟᱧᱪᱟ ᱠᱷᱚᱱ ᱢᱩᱠᱛᱤ ᱧᱟᱢᱚᱜᱼᱟ᱾ ᱮᱨᱤᱥᱴᱚᱯᱷᱮᱱᱤᱥᱟᱜ ᱚᱞ ᱫᱚ ᱰᱷᱤᱨᱵᱷᱟᱜ ᱜᱮ ᱞᱟᱸᱫᱟᱭ ᱞᱟᱹᱜᱤᱫ ᱚᱞ ᱟᱠᱟᱱᱟ᱾ ᱚᱱᱟᱛᱮ ᱱᱤᱭᱟᱹ ᱡᱚᱛᱚ ᱴᱷᱤᱠ ᱚᱞ ᱢᱮᱱᱟᱜᱼᱟ ᱵᱟᱝ ᱢᱮᱱᱚᱜ ᱠᱟᱱᱟ᱾

ᱯᱞᱮᱴᱚᱭᱟᱜ ᱚᱞ ᱨᱮ ᱫᱚ ᱥᱚᱠᱨᱮᱴᱤᱥ ᱟᱡ ᱵᱟᱵᱟᱣᱟᱜ ᱧᱤᱛᱩᱢ ᱫᱚ ᱥᱚᱯᱷᱨᱚᱱᱤᱥᱠᱟᱥ ᱟᱨ ᱜᱚᱜᱚᱣᱟᱜ ᱧᱤᱛᱩᱢ ᱫᱚ ᱯᱷᱤᱱᱟᱨᱤᱴᱤ ᱩᱱ ᱫᱚ ᱫᱟᱹᱨᱜᱷᱤᱱ ᱵᱩᱰᱽᱦᱤᱭ ᱛᱟᱷᱮ ᱠᱟᱱᱟ᱾ ᱥᱚᱠᱨᱮᱴᱤᱥ ᱨᱮᱱ ᱵᱟᱹᱦᱩ ᱥᱮ ᱮᱨᱟᱣᱟᱜ ᱧᱤᱛᱩᱢ ᱫᱚ ᱡᱟᱱᱛᱷᱤᱯᱤ, ᱩᱱᱤ ᱫᱚ ᱥᱚᱠᱨᱮᱴᱤᱥ ᱠᱷᱚᱱ ᱩᱢᱮᱞ ᱛᱮ ᱟᱹᱰᱤ ᱠᱟᱹᱴᱤᱡ ᱮ ᱛᱟᱦᱮ ᱠᱟᱱᱟ᱾ ᱜᱷᱟᱨᱚᱡᱽ ᱨᱮ ᱯᱮᱭᱟ ᱠᱚᱲᱟ ᱜᱤᱫᱽᱨᱟᱹ ᱠᱚ ᱛᱟᱦᱮᱠᱟᱱ ᱛᱟᱹᱠᱤᱱᱟ᱾ ᱩᱝᱠᱩᱣᱟᱜ ᱧᱤᱛᱩᱢ ᱫᱚ ᱞᱟᱢᱯᱨᱚᱠᱞᱤᱥ, ᱥᱚᱯᱷᱨᱳᱱᱤᱥᱠᱟᱥ ᱟᱨ ᱢᱮᱱᱮᱡᱮᱱᱟᱥ᱾ ᱥᱚᱠᱨᱮᱴᱤᱥ ᱟᱭᱟᱜ ᱥᱟᱥᱛᱤ ᱦᱩᱭᱩᱜ ᱞᱟᱦᱟᱨᱮ ᱫᱟᱹᱲᱡᱚᱝ ᱫᱚ ᱵᱟᱝ ᱟᱸᱡᱚᱢ ᱞᱮᱫ ᱛᱟᱷᱮᱱᱟ᱾ ᱟᱡ ᱨᱮᱱ ᱜᱤᱫᱽᱨᱟᱹ ᱠᱚᱭ ᱵᱟᱜᱤᱭᱟᱜ ᱠᱚ ᱛᱟᱦᱮᱱ ᱛᱮ ᱜᱟᱛᱮ ᱛᱟᱭ ᱠᱨᱤᱴᱚ ᱫᱚ ᱟᱹᱰᱤᱥ ᱮᱜᱮᱨ ᱞᱤᱫᱤᱭᱟ᱾ ᱥᱚᱠᱨᱮᱴᱤᱥ ᱫᱚ ᱡᱤᱥᱩ ᱡᱟᱱᱟᱢᱚᱜ ᱔᱗᱐ ᱥᱮᱨᱢᱟ ᱞᱟᱷᱟᱨᱮ ᱜᱨᱤᱠ ᱨᱮᱱᱟᱜ ᱮᱛᱷᱮᱱᱥ ᱱᱚᱜᱚᱨ ᱨᱮ ᱮᱞᱚᱯᱟᱠᱤ ᱠᱷᱚᱸᱰ ᱨᱮᱭ ᱡᱟᱱᱟᱢ ᱞᱮᱱᱟ᱾

## ᱥᱟᱹᱠᱷᱭᱟᱹᱛ
# ᱣᱤᱠᱤᱯᱤᱰᱤᱭᱟ

ᱣᱤᱠᱤᱯᱤᱰᱤᱭᱟ

Wikipedia|  The logo of Wikipedia, a globe featuring glyphs from various writing systems |
| Screenshot
Main Page of the English Wikipedia on July 23, 2018. |
| ᱥᱟᱭᱤᱴ ᱨᱮᱭᱟᱜ ᱞᱮᱠᱟᱱ | Online encyclopedia |
| ᱨᱮ  ᱧᱟᱢᱚᱜ | 285 languages |
| ᱥᱤᱨᱡᱟᱹᱣ ᱫᱤᱥᱚᱢ | United States |
| ᱢᱟᱹᱞᱤᱠ | Wikimedia Foundation |
| ᱦᱚᱛᱮᱛᱮ ᱛᱮᱭᱟᱨ | Jimmy Wales Larry Sanger |
| ᱭᱩ.ᱟᱨ.ᱮᱞ | wikipedia.org  |
| ᱵᱮᱯᱟᱨᱤᱭᱟᱹ | No |
| ᱨᱮᱡᱤᱥᱴᱨᱮᱥᱟᱱ | Optional |
| ᱵᱮᱵᱷᱟᱨᱤᱭᱟᱹ | >᱖᱒᱙,᱔᱕᱗ active users To be considered active, a user must make at least one edit or other action in a given month. and >᱑᱓᱑,᱕᱗᱑,᱙᱕᱘ registered users 1,145 administrators (English) |
| ᱩᱰᱷᱟᱹᱣ ᱢᱟᱦᱟ | ᱡᱟᱱᱩᱣᱟᱨᱤ 15, 2001 (2001-᱐᱑-15) |
| ᱱᱤᱛᱚᱜᱟᱜ ᱦᱟᱞᱚᱛ | Active |
| Content license | CC Attribution / Share-Alike 3.0 Most text is also dual-licensed under GFDL; media licensing varies |
| ᱛᱮ ᱚᱞ ᱟᱠᱟᱱ | LAMP platform |
| OCLC ᱞᱮᱠᱷᱟ | 52075003  |

**ᱣᱤᱠᱤᱯᱤᱰᱤᱭᱟ** ᱫᱚ ᱢᱤᱫ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱠᱟᱱᱟ, ᱟᱭᱢᱟ ᱦᱚᱲ (ᱣᱤᱠᱤᱯᱤᱰᱤᱭᱟ ᱵᱮᱵᱷᱟᱨᱤᱭᱟᱹ) ᱠᱚᱣᱟᱜ ᱥᱚᱯᱚᱦᱚᱫ ᱛᱮ ᱚᱞᱚᱜ ᱠᱟᱱᱟ ᱾
ᱱᱚᱣᱟᱫᱚ ᱱᱟᱥᱮ ᱵᱷᱮᱜᱟᱨ ᱫᱷᱟᱨᱟ ᱣᱮᱵᱥᱟᱭᱤᱴ ᱠᱟᱱᱟ, ᱜᱚᱲᱚ ᱜᱚᱯᱚᱲᱚ ᱛᱮ ᱛᱮᱭᱟᱨ ᱞᱟᱹᱜᱤᱫ ᱥᱟᱯᱲᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱣᱤᱠᱤ ᱢᱮᱱᱛᱮ ᱵᱚᱱ ᱢᱮᱛᱟᱜ ᱠᱟᱱᱟ ᱾

ᱟᱭᱢᱟ ᱦᱚᱲ ᱞᱮᱛᱟᱲ ᱜᱮ ᱣᱤᱠᱤᱯᱤᱰᱤᱭᱟ ᱞᱟᱦᱟᱭ ᱞᱟᱹᱜᱤᱫ ᱠᱚ ᱪᱷᱩᱴᱷᱟᱹᱣ ᱟᱠᱟᱱᱟ, ᱢᱮᱱᱢᱟ ᱴᱟᱲᱟᱝ ᱯᱤᱪᱷᱤ ᱜᱮᱥᱟᱭ ᱜᱮᱥᱟᱭ ᱵᱚᱫᱚᱞ ᱟᱠᱟ ᱢᱮᱱᱟᱜ -ᱟ ᱾ ᱟᱨ ᱚᱱᱟ ᱵᱚᱫᱚᱞᱟᱜ ᱠᱚᱫᱚ ᱥᱟᱦᱴᱟ ᱱᱟᱜᱟᱢ ᱟᱨ ᱨᱚᱠᱟ ᱵᱚᱫᱚᱞᱮᱱ ᱥᱟᱦᱴᱟ ᱨᱮ ᱠᱷᱚᱫᱟ ᱫᱚᱦᱚ ᱠᱟᱱᱟ ᱾ ᱵᱟᱹᱲᱛᱤ ᱵᱟᱰᱟᱭ ᱞᱟᱹᱜᱤᱫ ᱧᱮᱞ ᱯᱮ ᱣᱤᱠᱤ ᱵᱟᱵᱚᱫᱽ

**ᱚᱱᱚᱞ ᱨᱮᱱᱟᱜ ᱫᱟᱣ ᱪᱮᱠᱟᱛᱮᱢ ᱦᱟᱛᱟᱣᱟ

("Edit" ᱚᱛᱟᱭᱢᱮ ᱟᱨ ᱵᱚᱫᱚᱞ ᱢᱮ)

ᱵᱷᱤᱰᱤᱭᱳ ᱧᱮᱞ ᱢᱮ

**ᱟᱞᱚᱢ ᱵᱚᱛᱚᱨᱚᱜ ᱟᱹᱨᱩ (edit)** --- ᱣᱤᱠᱤᱯᱤᱰᱤᱭᱟ ᱫᱚ ᱡᱟᱦᱟᱸᱭ ᱜᱮ ᱠᱚ ᱟᱹᱨᱩ (edit) ᱫᱟᱲᱮᱭᱟᱜ-ᱟ, ᱡᱚᱛᱚ ᱞᱮᱠᱟᱱ ᱥᱟᱦᱴᱟ (page) ᱜᱮ, ᱟᱞᱮ ᱟᱯᱮ ᱞᱮ ᱥᱟᱨᱦᱟᱣᱮᱫ ᱯᱮᱭᱟ ᱥᱟᱯᱲᱟᱣ ᱞᱟᱹᱜᱤᱫ! ᱯᱟᱱᱛᱮ ᱧᱟᱢ ᱢᱮ ᱡᱟᱦᱟᱸ ᱫᱚ ᱥᱟᱯᱲᱟᱣ ᱟᱹᱨᱩ ᱨᱮᱱᱟᱜ ᱞᱟᱹᱠᱛᱤ ᱢᱮᱱᱟᱜ-ᱟ ᱟᱨ ᱚᱱᱟᱠᱚ ᱟᱹᱨᱩ ᱨᱩᱣᱟᱹᱲ ᱢᱮ ᱾
--ᱡᱮᱢᱚᱱ ᱫᱟᱹᱭᱠᱟᱹ ᱞᱮᱠᱟᱛᱮ, *ᱟᱲᱟ ᱨᱮᱱᱟᱜ ᱜᱟᱵᱟᱱ ᱠᱚ, ᱟᱹᱭᱟᱹᱛ ᱨᱮᱱᱟᱜ ᱨᱚᱱᱚᱲ ᱠᱚ, ᱫᱚᱦᱚᱲᱟ ᱟᱹᱨᱩᱭ ᱢᱮ ᱯᱟᱲᱦᱟᱣ ᱞᱟᱹᱜᱤᱫ, ᱱᱟᱶᱟ ᱠᱟᱛᱷᱟ ᱠᱚ ᱥᱟᱢᱵᱟᱣ, ᱦᱩᱲᱟᱹᱣ ᱠᱟᱛᱷᱟ ᱠᱚ ᱤᱬᱤᱡᱽ ᱢᱮ* ᱮᱢᱟᱱ ᱮᱢᱟᱱ ᱾

ᱱᱟᱶᱟ ᱥᱟᱹᱨᱤ ᱠᱟᱛᱷᱟ ᱠᱚ ᱚᱞ ᱥᱚᱫᱚᱨ ᱥᱟᱱᱟᱢ ᱠᱟᱱ ᱠᱷᱟᱱ ᱚᱱᱟ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱠᱚ ᱦᱚᱸ ᱥᱮᱞᱮᱫ ᱛᱟᱨᱟᱭ ᱢᱮ, ᱮᱱ ᱫᱚ ᱚᱱᱟ ᱥᱚᱛ ᱥᱟᱹᱨᱤ ᱨᱮᱱᱟᱜ ᱥᱟᱹᱠᱷᱤ ᱮᱢᱟᱭ ᱾

**ᱩᱭᱦᱟᱹᱨ ᱠᱟᱜ ᱢᱮ ᱱᱚᱶᱟ** -- ᱣᱤᱠᱤᱯᱤᱰᱤᱭᱟ ᱫᱚ ᱵᱟᱢ ᱨᱟᱹᱯᱩᱫ ᱫᱟᱲᱟᱭᱮᱜ-ᱟ ᱵᱟᱝ ᱢᱟ ᱵᱟᱢ ᱤᱬᱤᱡ ᱫᱟᱲᱮᱭᱟᱜ-ᱟ, ᱡᱚᱛᱚ ᱟᱹᱨᱩᱣᱟᱜ ᱠᱚ ᱢᱟᱬᱟᱝ ᱞᱮᱠᱟᱢ ᱟᱹᱜᱩ ᱫᱟᱲᱮᱭᱟᱜ-ᱟ, ᱫᱚᱲᱦᱚ ᱫᱟᱲᱮᱭᱟᱜ-ᱟ, ᱛᱟᱭᱚᱢ ᱛᱮ ᱚᱱᱟ ᱠᱚ ᱥᱚᱡᱷᱮ ᱜᱟᱱᱚᱜ-ᱟ ᱾ ᱣᱤᱠᱤᱯᱤᱰᱤᱭᱟ ᱫᱚ ᱡᱚᱛᱷᱟᱛ-ᱟᱱᱟᱜ ᱜᱮᱭ ᱟᱛᱟᱝ ᱫᱟᱨᱟᱢᱟ ᱾ ᱚᱱᱟᱛᱮ ᱢᱟᱬᱟᱝ ᱥᱮᱫ ᱞᱟᱦᱟᱜ ᱢᱮ, ᱟᱹᱨᱩᱭ ᱢᱮ ᱦᱩᱲᱟᱹᱜ/ᱵᱟᱹᱲᱤᱡᱟᱜ ᱠᱚ ᱟᱨ ᱥᱚᱯᱚᱦᱚᱫ ᱮᱢ ᱢᱮ ᱵᱩᱜᱤ ᱫᱤᱥᱟᱹ ᱮᱢᱟᱱ ᱜᱷᱟᱨᱚᱸᱡᱽ ᱱᱚᱶᱟ ᱚᱱᱛᱚᱨ\_ᱡᱟᱞᱟᱢ ᱨᱮ ᱾

**ᱪᱮᱫᱟᱜ ᱵᱟᱢ ᱨᱤᱠᱟᱹᱭᱮᱜ-ᱟ ᱱᱤᱛ ᱟᱹᱨᱩ ᱠᱚ ᱞᱟᱹᱜᱤᱫ? ᱑- ᱱᱚᱸᱰᱮ ᱚᱛᱟᱭ ᱢᱮ ᱚᱞ ᱠᱚ ᱵᱤᱰᱟᱹᱣ ᱞᱟᱹᱜᱤᱫ ᱾
* ᱒- ᱚᱞ ᱢᱮ ᱢᱤᱫ ᱵᱟᱨ ᱟᱹᱲᱟᱹ, ᱟᱹᱭᱟᱹᱛ ᱠᱚ ᱾
* ᱓- ᱚᱛᱟᱭ ᱢᱮ **Show preview**  ᱧᱮᱞ ᱵᱤᱰᱟᱹᱣ ᱞᱟᱹᱜᱤᱫ ᱟᱢᱟᱜ ᱵᱚᱫᱚᱞᱮᱱᱟᱜ ᱠᱚ ᱟᱨ ᱵᱟᱝ **Save pages** ᱚᱛᱟᱭ ᱢᱮ ᱟᱢᱟᱜ ᱚᱱᱚᱞ ᱥᱟᱦᱴᱟ ᱛᱷᱟᱯᱚᱱ ᱫᱚᱦᱚᱭ ᱞᱟᱹᱜᱤᱫ ᱾

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* Wikipedia - ᱥᱟᱝᱮ ᱯᱟᱹᱨᱥᱤ ᱵᱮᱵᱽᱥᱟᱭᱤᱴ
# ᱚᱛ ᱠᱟᱫᱟᱢ

ᱥᱠᱟᱰᱚᱠᱥᱚᱥ ᱢᱚᱞᱴᱤᱯᱷᱞᱚᱨᱩᱥ (ᱢᱟᱲᱟᱝ ᱫᱚ *ᱦᱮᱢᱟᱱᱛᱷᱚᱥ ᱢᱚᱞᱴᱤᱯᱷᱞᱚᱨᱩᱥ*) ᱫᱚ ᱥᱚᱵᱼᱥᱟᱦᱟᱨᱟ ᱟᱯᱷᱨᱤᱠᱟ ᱨᱮᱭᱟᱜ ᱡᱟᱭᱜᱟ ᱨᱮᱭᱟᱜ ᱫᱟᱨᱮ ᱠᱟᱱᱟ ᱡᱟᱦᱟᱸ ᱫᱚ ᱥᱮᱱᱮᱜᱮᱞ ᱠᱷᱚᱱ ᱥᱳᱢᱟᱞᱤᱭᱟ ᱠᱷᱚᱱ ᱠᱚᱸᱭᱮ ᱟᱯᱷᱨᱤᱠᱟ ᱫᱷᱟᱹᱵᱤᱡ ᱢᱩᱞ ᱚᱲᱟᱜ ᱛᱟᱠᱚ ᱾ ᱱᱚᱣᱟ ᱫᱟᱨᱮ ᱡᱟᱹᱛ ᱫᱚ ᱟᱨᱚᱵᱤᱠ ᱯᱮᱱᱤᱱᱥᱩᱞᱟ (ᱥᱟᱣᱩᱫᱤ ᱟᱨᱚᱵᱤ, ᱭᱮᱢᱮᱱ, ᱳᱢᱟᱱ) ᱟᱨ ᱥᱮᱭᱪᱮᱞᱮᱥ ᱨᱮ ᱢᱩᱞ ᱚᱲᱟᱜ ᱛᱟᱭ ᱾ ᱱᱚᱣᱟ ᱫᱚ ᱢᱮᱠᱥᱤᱠᱳ ᱟᱨ ᱪᱟᱜᱳᱥ ᱟᱨᱪᱤᱯᱞᱮᱜᱚ ᱨᱮ ᱫᱤᱥᱚᱢᱮᱫ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱯᱮᱱᱤᱱᱥᱩᱞᱟᱨ ᱨᱮ ᱦᱚᱸ ᱧᱟᱢᱚᱜ ᱜᱮᱭᱟ ᱾ ᱱᱚᱣᱟ ᱫᱚ ᱟᱡᱟᱜ ᱪᱚᱨᱚᱠ ᱨᱚᱝᱜᱤᱱ ᱵᱟᱦᱟ ᱞᱟᱹᱜᱤᱫ ᱥᱟᱡᱟᱣ ᱫᱟᱨᱮ ᱞᱮᱠᱷᱟ ᱛᱮ, ᱡᱟᱦᱟᱸ ᱨᱮ ᱦᱚᱭᱫᱟᱜ ᱠᱚ ᱵᱮᱥ ᱜᱮ ᱛᱟᱦᱮᱸᱱᱟ ᱚᱱᱰᱮ ᱰᱚᱵᱟ ᱨᱮ ᱵᱟᱝᱠᱷᱟᱱ ᱚᱛᱨᱮ ᱠᱚ ᱦᱟᱨᱟ ᱪᱷᱚᱭᱟ ᱾ ᱯᱮᱭᱟ ᱪᱤᱱᱦᱟᱹᱯ ᱠᱟᱱ ᱩᱯᱡᱟᱹᱛ ᱢᱮᱱᱟᱜ ᱠᱚᱣᱟ ᱾ ᱮᱴᱟᱜ *ᱥᱠᱟᱰᱚᱠᱥᱚᱥ* ᱡᱟᱹᱛᱤ ᱞᱮᱠᱟᱛᱮ ᱟᱹᱰᱤ ᱵᱤᱥ ᱟ, ᱱᱚᱶᱟ ᱫᱚ ᱛᱩᱧ ᱥᱟᱨ ᱨᱮ ᱵᱤᱥ ᱞᱮᱠᱟᱛᱮ ᱟᱨ ᱦᱟᱹᱠᱩ ᱵᱤᱥ, ᱯᱟᱨᱚᱢᱯᱚᱨᱤᱠ ᱨᱟᱱ ᱨᱮᱦᱸᱠᱚ ᱵᱮᱵᱷᱟᱨ ᱟ ᱾ ᱥᱟᱫᱷᱟᱨᱚᱱ ᱧᱩᱛᱩᱢ ᱠᱚ, ᱡᱟᱦᱟᱸ ᱫᱚ ᱮᱴᱟᱜ ᱡᱟᱹᱛᱤ ᱞᱟᱹᱜᱤᱫ ᱵᱮᱵᱷᱟᱨᱚᱜᱼᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱞᱚᱰ ᱞᱤᱞᱤ, **ᱵᱚᱞ ᱞᱤᱞᱤ** , **ᱯᱷᱟᱭᱟᱨᱵᱚᱞ ᱞᱤᱞᱤᱭ** , ᱵᱞᱚᱰ ᱞᱤᱞᱤ, ᱠᱟᱛᱷᱨᱤᱱ-ᱞᱤᱞᱤ, **ᱚᱠᱥᱴᱚᱝ ᱞᱤᱞᱤ**, ᱯᱚᱭᱡᱚᱱ ᱨᱩᱴ ᱟᱨ ᱯᱟᱣᱰᱚᱨᱯᱩᱯᱷ ᱞᱤᱞᱤ ᱾

## ᱥᱟᱹᱠᱷᱭᱟᱹᱛ
# ᱦᱟ.ᱭᱡᱟ

**ᱦᱟ.ᱭᱡᱟ** (Cholera)

A person with severe dehydration due to cholera causing sunken eyes and wrinkled hands and skin.
**ᱦᱟ.ᱭᱡᱟ** ᱫᱚ ᱟ.ᱰᱤ ᱵᱚᱛᱚᱨ ᱟᱱ ᱟᱡᱟᱨ ᱠᱟᱱᱟ ᱾ ᱱᱚᱣᱟ ᱟᱡᱟᱨ ᱧᱮᱞᱮᱱ ᱥᱚᱸᱜᱮ ᱥᱚᱸᱜᱮ ᱪᱤᱠᱤᱛᱥᱟ ᱵᱟᱝ ᱠᱷᱟᱱ ᱨᱩᱜᱤ ᱜᱚᱡ ᱫᱟᱲᱮᱭᱟᱜᱼᱟᱭ ᱾ ᱱᱚᱣᱟ ᱨᱩᱣᱟ. ᱮᱛᱚᱦᱚᱵ ᱨᱮᱱᱟᱜ ᱓-᱔ ᱴᱟᱲᱟᱝ ᱵᱷᱤᱛᱨᱤ ᱨᱮ ᱜᱚᱡ ᱫᱟᱲᱮᱭᱟᱜᱼᱟᱭ ᱾

ᱱᱚᱣᱟ ᱟᱡᱟᱨ ᱫᱚ virus ᱦᱚᱛᱮᱛᱮ ᱦᱩᱭᱩᱜᱼᱟ ᱾ ᱱᱩᱠᱩ virus ᱠᱚᱫᱚ ᱟ.ᱰᱤ ᱠᱟ.ᱴᱤᱡ ᱠᱟ.ᱴᱤᱡ ᱠᱚ ᱧᱮᱞᱚᱜᱼᱟ ᱾ ᱱᱚᱣᱟ ᱟᱡᱟᱨ ᱦᱩᱭ ᱞᱮᱱ ᱠᱷᱟᱱ ᱨᱩᱜᱤ ᱢᱟᱬᱟᱝ ᱮ ᱡᱷᱟᱲᱟᱜᱼᱟ ᱾ ᱚᱱᱟ ᱥᱟᱶᱛᱮ ᱩᱞᱟ. ᱦᱚᱸᱭ ᱩᱞᱟ.ᱭᱟ ᱾ ᱱᱚᱣᱟ ᱛᱮ ᱟᱡᱟᱜ ᱦᱚᱲᱢᱚ ᱨᱮᱱᱟᱜ ᱫᱟᱜ ᱟᱨ ᱵᱩᱞᱩᱞ ᱚᱝᱜᱚᱥ ᱠᱚᱢᱚᱜᱼᱟ ᱾ ᱨᱩᱜᱤ ᱟ.ᱰᱤ ᱞᱟᱜᱮᱭ ᱞᱟᱸᱜᱟ ᱜᱚᱫᱚᱜᱼᱟ ᱾ ᱟ.ᱠᱩᱞ ᱵᱟ.ᱠᱩᱞ ᱜᱮᱭ ᱵᱩᱡᱷᱟ.ᱣᱟ, ᱛᱮᱛᱟᱝ ᱮᱭᱟ, ᱱᱟ.ᱨᱲᱤ ᱠᱚ ᱨᱚᱦᱚᱲᱚᱜᱼᱟ ᱾ ᱢᱮᱫ ᱠᱚ ᱵᱚᱞᱚ ᱪᱟᱵᱟᱜᱼᱟ ᱾ ᱨᱟᱪᱟ ᱠᱚ ᱵᱟᱝ ᱦᱩᱭᱩᱜᱼᱟ ᱾ ᱟᱨ ᱱᱟᱥᱮ ᱜᱷᱟ.ᱲᱤᱠ ᱠᱷᱟᱱ ᱨᱩᱜᱤᱭ ᱜᱩᱡᱩᱜᱼᱟ ᱾

## ᱚᱠᱟ ᱞᱮᱠᱟᱨᱮ ᱱᱚᱣᱟ ᱟᱡᱟᱨ ᱦᱩᱭᱩᱜᱼᱟ

ᱱᱚᱣᱟ ᱟᱡᱟᱨ ᱨᱮᱫᱚ ᱨᱩᱜᱤ ᱠᱚᱣᱟᱜ ᱴᱟᱺᱰᱤ ᱟᱨ ᱩᱞᱟ. ᱨᱮ ᱱᱩᱠᱩ virus ᱫᱚᱠᱚ ᱛᱟᱦᱮᱱᱟ ᱾ ᱱᱚᱣᱟ ᱴᱟᱺᱰᱤ, ᱩᱞᱟ. ᱠᱚ ᱥᱟᱶ ᱥᱟ.ᱜᱟ.ᱭ ᱨᱮ ᱦᱮᱡ ᱟᱠᱟᱱ ᱛᱳᱣᱟ, ᱫᱟᱜ, ᱟᱨ ᱡᱚᱢᱟᱜ ᱠᱚ ᱵᱮᱵᱷᱟᱨ ᱞᱮᱠᱷᱟᱱ ᱱᱚᱣᱟ ᱡᱚᱢᱟᱜ ᱧᱩᱣᱟᱜ ᱠᱚᱫᱚ ᱨᱚ ᱠᱚᱛᱮ ᱚᱸᱡᱽᱨᱟᱜᱼᱟ ᱾ ᱚᱱᱟᱛᱮ ᱱᱩᱠᱩ ᱟᱛᱮ ᱱᱚᱣᱟ ᱟᱡᱟᱨ ᱫᱚ ᱦᱟᱱᱛᱮ ᱱᱷᱟᱛᱮ ᱩᱪᱟ.ᱲᱚᱜᱼᱟ ᱾

## ᱱᱚᱣᱟ ᱟᱡᱟᱨ ᱠᱷᱚᱱ ᱫᱩᱜ ᱫᱚᱦᱚ ᱦᱚᱨ

᱑. ᱱᱚᱣᱟ ᱟᱡᱟᱨ ᱠᱷᱚᱱ ᱫᱩᱜ ᱫᱚᱦᱚ ᱞᱟ.ᱜᱤᱫ ᱦᱟ.ᱭᱡᱟ ᱴᱮᱠᱟᱣ ᱫᱟᱨᱟᱢ ᱴᱤᱠᱟ. (Anticholera Inoculation) ᱞᱟ.ᱠᱛᱤᱜᱼᱟ ᱾ ᱱᱚᱣᱟ ᱫᱚ ᱫᱤᱱ ᱫᱤᱱ ᱛᱮ ᱨᱩᱜᱤ ᱠᱚ ᱮᱢᱟ ᱠᱚᱣᱟ ᱾ ᱱᱚᱣᱟ ᱛᱮ ᱨᱩᱜᱤ ᱦᱚᱲᱢᱚ ᱨᱮ ᱱᱚᱣᱟ ᱟᱡᱟᱨ ᱴᱮᱠᱟᱣ ᱫᱟᱨᱟᱢ ᱫᱟᱲᱮ ᱥᱟᱨᱥᱟᱣᱜᱼᱟ ᱾

᱒. ᱢᱤᱫ ᱞᱮᱛᱟᱲ ᱨᱚᱠᱟ ᱟᱨ ᱞᱚᱞᱚᱣᱟᱜ ᱡᱚᱢᱟᱜ ᱡᱚᱢ ᱞᱟ.ᱠᱛᱤᱜᱼᱟ ᱾

᱓. ᱡᱚᱢᱟᱜ ᱠᱚᱫᱚ ᱨᱚ ᱠᱷᱚᱱ ᱫᱩᱜ ᱫᱚᱦᱚ ᱵᱟᱠᱷᱨᱟ ᱴᱚᱯᱟᱨ ᱠᱟᱜ ᱞᱟ.ᱠᱛᱤᱜ ᱠᱟᱱᱟ ᱾

᱔. ᱠᱩᱸᱭ, ᱯᱩᱠᱷᱨᱤ, ᱜᱟ.ᱰᱤᱭᱟ., ᱠᱚᱨᱮ ᱵᱞᱤᱪᱤᱝ ᱯᱟᱣᱰᱚᱨ ᱮᱢ ᱞᱟ.ᱠᱛᱤᱭᱟ ᱾

᱕. ᱧᱩ ᱫᱟᱜ ᱫᱚ ᱩᱨᱜᱩᱢ ᱠᱟᱛᱮ ᱨᱮᱭᱟᱲ ᱞᱮᱱᱠᱷᱟᱱ ᱧᱩ ᱞᱟ.ᱠᱛᱤᱜᱼᱟ ᱾

᱖. ᱵᱟᱡᱟᱨ ᱠᱚᱨᱮ ᱵᱮᱱᱟᱣᱜ ᱦᱟᱱᱟ ᱱᱷᱟᱣᱟ ᱡᱚᱢᱟᱜ ᱡᱚᱢ ᱵᱟᱭ ᱵᱩᱜᱤᱭᱟ ᱾

ᱱᱚᱜ ᱱᱚᱣᱟ ᱦᱚᱨ ᱰᱟᱦᱟᱨ ᱠᱚ ᱯᱟᱸᱡᱟ ᱞᱮᱠᱷᱟᱱ ᱱᱚᱣᱟ ᱟᱡᱟᱨ ᱵᱟᱝ ᱧᱟᱧᱟᱢᱟ ᱾

## ᱟᱨ ᱦᱚᱸ ᱧᱮᱞ ᱢᱮ

## ᱥᱟ.ᱠᱷᱭᱟ.ᱛ

## ᱵᱟᱦᱨᱮ ᱡᱚᱱᱚᱲ
# ᱪᱤᱸᱰᱩ (ᱯᱷᱩᱴᱵᱚᱞ)

Shunsuke1 20080622
**ᱪᱤᱸᱰᱩ (ᱯᱷᱩᱴᱵᱚᱞ)**

ᱮᱥᱚᱥᱤᱭᱮᱥᱚᱱ ᱯᱷᱩᱴᱵᱚᱞ, ᱡᱟᱦᱟᱸ ᱫᱚ ᱠᱷᱟᱹᱞᱤ ᱯᱷᱩᱴᱵᱚᱞ ᱟᱨᱵᱟᱝ ᱥᱟᱠᱚᱨ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱫᱚ ᱫᱩᱱᱤᱭᱟᱹ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱠᱩ ᱤᱭᱟᱜ ᱠᱷᱮᱞ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱶᱟ ᱫᱚ ᱜᱟᱫᱮᱞ ᱠᱷᱮᱞ ᱠᱟᱱᱟ ᱟᱨ ᱟᱨ ᱵᱟᱨ ᱜᱟᱫᱮᱞ ᱛᱟᱞᱟᱨᱮ ᱠᱷᱮᱞᱚᱸᱰ ᱫᱚ ᱦᱩᱭᱩᱜᱼᱟ ᱾ ᱢᱤᱫ ᱜᱟᱫᱮᱞ ᱨᱮ ᱜᱮᱞ ᱢᱤᱫ ᱠᱷᱮᱞᱚᱸᱰᱤᱭᱟᱹ ᱠᱚ ᱮᱱᱮᱡᱼᱟ ᱾ ᱪᱤᱸᱰᱩ ᱫᱚ ᱢᱮᱱ ᱞᱮᱠᱷᱟᱱ ᱢᱤᱫ ᱯᱩᱱ ᱠᱚᱬ ᱜᱚᱰᱟ, ᱡᱟᱦᱟᱸᱨᱮ ᱥᱟᱹᱨᱤ ᱛᱟᱥᱟᱫ ᱟᱨᱵᱟᱝ ᱨᱚᱦᱚᱭ ᱟᱠᱟᱫ ᱛᱟᱥᱟᱫ ᱟᱴᱮᱫ ᱠᱚᱜᱼᱟ, ᱚᱱᱠᱟᱱ ᱜᱚᱰᱟ ᱨᱮᱠᱚ ᱠᱷᱮᱞᱚᱸᱰ ᱟ ᱾ ᱚᱱᱟ ᱯᱩᱲᱭᱟᱹ ᱨᱮᱭᱟᱜ ᱵᱟᱱᱟᱨ ᱯᱟᱦᱴᱟ ᱨᱮ ᱵᱟᱨᱭᱟ ᱠᱟᱛᱮ ᱜᱳᱞ ᱠᱷᱩᱱᱴᱤ ᱛᱟᱦᱮᱸᱱᱟ ᱾

ᱠᱷᱮᱞᱚᱸᱰᱤᱭᱟᱹ ᱠᱚ ᱫᱟᱨᱟᱭ ᱛᱮ ᱵᱤᱨᱩᱫᱷᱤ ᱜᱟᱫᱮᱞ ᱨᱮᱭᱟᱜ ᱜᱳᱞ ᱥᱮᱫ ᱪᱟᱞᱟᱠ ᱛᱮ ᱵᱚᱞ ᱠᱚ ᱛᱷᱟᱹᱭᱟᱹ ᱵᱚᱞᱚᱭᱟ, ᱱᱚᱶᱟ ᱜᱮ ᱮᱱᱮᱡ ᱨᱮᱭᱟᱜ ᱦᱩᱫᱤᱥ ᱫᱚ ᱾ ᱠᱷᱮᱞ ᱨᱮ ᱜᱳᱞ ᱫᱩᱫᱩᱜᱤᱡ ᱜᱮ ᱢᱤᱫ ᱦᱚᱲ ᱱᱚᱝᱠᱟᱱ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱵᱚᱞ ᱫᱟᱨᱟᱢ ᱞᱟᱹᱜᱤᱫ ᱟᱡᱟᱜ ᱛᱤᱭ ᱵᱮᱵᱷᱟᱨ ᱫᱟᱲᱮᱭᱟᱜ ᱨᱮᱭᱟᱜ ᱫᱟᱣ ᱢᱮᱱᱟᱜ ᱛᱟᱭᱟ ᱾ ᱜᱟᱫᱮᱞ ᱨᱤᱱ ᱮᱴᱟᱜ ᱠᱷᱮᱞᱚᱸᱰᱤᱭᱟᱹ ᱠᱚ ᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱵᱚᱞ ᱠᱚ ᱵᱟᱡᱟᱣ (ᱛᱷᱟᱹᱭᱟᱹ) ᱞᱟᱹᱜᱤᱫ ᱛᱮᱫᱚ ᱟᱠᱚᱣᱟᱜ ᱡᱟᱸᱜᱟ ᱠᱚ ᱵᱮᱵᱷᱟᱨᱟ ᱟᱨ ᱢᱤ-ᱢᱤᱫ ᱵᱮᱲᱟ ᱫᱚ ᱦᱟᱣᱟ ᱨᱮ ᱵᱚᱞ ᱠᱚ ᱟᱴᱠᱟᱣ ᱞᱟᱹᱜᱤᱫ ᱟᱠᱚᱣᱟᱜ ᱵᱚᱦᱚᱜ ᱦᱚᱸ ᱠᱚ ᱵᱮᱵᱷᱟᱨᱟ ᱾ ᱡᱟᱦᱟᱸᱭ ᱜᱟᱫᱮᱞ ᱠᱷᱮᱞ ᱢᱩᱪᱟᱹᱫᱚᱜ ᱟᱨᱵᱟᱝ ᱚᱠᱛᱚ ᱪᱟᱵᱟᱜ ᱫᱷᱟᱹᱵᱤᱡ ᱵᱟᱹᱲᱛᱤᱭ ᱜᱳᱞ ᱠᱟᱜᱼᱟ, ᱩᱱᱤ ᱜᱟᱫᱮᱞ ᱜᱮᱭ ᱡᱤᱛᱠᱟᱹᱨᱚᱜᱼᱟ ᱾ ᱠᱷᱮᱞ ᱛᱷᱩᱠᱟᱹᱢᱚᱜ ᱟᱨᱵᱟᱝ ᱚᱠᱛᱚ ᱪᱟᱵᱟᱜ ᱛᱮ ᱡᱩᱫᱤ ᱥᱠᱚᱨ ᱵᱟᱨᱟᱵᱟᱹᱨᱤ ᱛᱟᱦᱮᱸᱱᱟ ᱮᱱᱠᱷᱟᱱ ᱚᱱᱟ ᱫᱚ ᱵᱟᱨᱟᱵᱟᱹᱨᱤ ᱟᱨᱵᱟᱝ ᱰᱨᱚ ᱢᱮᱱᱛᱮ ᱠᱚ ᱵᱤᱠᱱᱟᱹᱣᱟ ᱾ ᱟᱨᱵᱟᱝ ᱠᱷᱟᱱ ᱠᱷᱮᱞ ᱟᱹᱰᱤ ᱚᱠᱛᱚᱭ ᱦᱟᱛᱟᱣᱟ ᱾ ᱟᱨ ᱵᱟᱝ ᱠᱷᱟᱱ ᱢᱤ-ᱢᱤᱫ ᱵᱮᱲᱟ ᱫᱚ ᱯᱮᱱᱟᱞᱴᱤ ᱥᱩᱴ ᱟᱣᱩᱴ ᱦᱚᱛᱮᱛᱮ ᱦᱟᱨᱟᱣ ᱡᱤᱛᱠᱟᱹᱨ ᱴᱷᱟᱹᱣᱠᱟᱹᱭ ᱫᱚ ᱡᱚᱛᱚ ᱦᱮᱯᱨᱟᱣᱤᱭᱟᱹ ᱪᱮᱛᱟᱱ ᱨᱮ ᱞᱟᱫᱮ ᱛᱟᱦᱮᱸᱱᱟ ᱾

ᱟᱫᱷᱩᱱᱤᱠ ᱯᱷᱩᱴᱵᱚᱞ ᱫᱚ ᱤᱸᱜᱽᱞᱚᱰ ᱨᱮ ᱫᱤ ᱯᱷᱩᱴᱵᱚᱞ ᱮᱥᱚᱥᱤᱭᱮᱥᱚᱱ ᱜᱟᱶᱛᱟ ᱞᱟᱹᱜᱤᱫ ᱢᱤᱫ ᱨᱤᱛ ᱮ ᱵᱮᱱᱟᱣ ᱠᱮᱜᱼᱟ, ᱟᱨ ᱡᱟᱦᱟᱸ ᱫᱚ ᱑᱘᱖᱓ ᱨᱮ ᱵᱮᱱᱟᱣ ᱮᱱ ᱞᱚᱡᱽ ᱛᱯ ᱫᱤ ᱜᱮᱢ (laws of the game) /(ᱠᱷᱮᱞᱚᱸᱰ ᱞᱟᱹᱜᱤᱫ ᱨᱤᱛ) ᱞᱮᱠᱟ ᱛᱮᱜᱮ ᱯᱷᱩᱴᱵᱚᱞ ᱫᱚ ᱮᱱᱮᱡ ᱦᱩᱭᱩᱜ ᱠᱟᱱᱟ ᱾ ᱡᱮᱜᱮᱛᱟᱹᱨᱤ ᱞᱮᱠᱟᱛᱮ ᱯᱷᱩᱴᱵᱚᱞ ᱫᱚ Federation internationale de football Association ᱟᱨᱵᱟᱝ ᱮᱥᱚᱥᱤᱭᱮᱥᱚᱱ ᱯᱷᱩᱴᱵᱚᱞ ᱨᱮᱭᱟᱜ ᱡᱟᱦᱟᱸ ᱫᱚ ᱡᱮᱜᱮᱛᱟᱹᱨᱤ ᱢᱟᱨᱟᱝ ᱜᱟᱶᱛᱟ ᱡᱟᱦᱟᱸ ᱫᱚ ᱠᱷᱟᱴᱚ ᱛᱮ FIFA ᱥᱮ ᱯᱷᱤᱯᱟ ᱠᱚ ᱢᱮᱛᱟᱜ ᱠᱟᱱᱟ ᱾ ᱯᱷᱩᱴᱵᱚᱞ ᱠᱷᱮᱞ ᱨᱮᱭᱟᱜ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱜ ᱫᱚ ᱡᱮᱜᱮᱛᱟᱹᱨᱤ ᱟᱨᱵᱟᱝ ᱵᱟᱹᱲᱛᱤ ᱦᱚᱲ ᱠᱚ ᱠᱩᱥᱤᱭᱟᱜ ᱫᱚ ᱯᱷᱤᱯᱟ ᱣᱟᱞᱰ ᱠᱚᱯ ᱠᱟᱱᱟ ᱾ ᱡᱟᱦᱟᱸ ᱠᱷᱮᱞᱚᱸᱰ ᱨᱮᱭᱟᱜ ᱥᱟᱯᱲᱟᱣ ᱫᱚ ᱡᱚᱛᱚ ᱯᱩᱱ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱦᱩᱭᱩᱜᱼᱟ ᱾ ᱱᱚᱶᱟ ᱦᱮᱯᱨᱟᱣ ᱫᱚ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱯᱩᱨᱟᱹ ᱡᱮᱜᱮᱛ ᱨᱮᱠᱚ ᱧᱮᱞᱟ ᱟᱨ ᱱᱚᱶᱟ ᱠᱚ ᱧᱮᱞᱮᱫ ᱧᱮᱱᱮᱞᱤᱭᱟᱹ ᱠᱚᱫᱚ ᱥᱤᱛᱩᱝ ᱫᱤᱱ ᱦᱩᱭᱩᱜ ᱚᱞᱤᱢᱯᱤᱠ ᱠᱚ ᱧᱮᱞᱮᱫ ᱧᱮᱧᱮᱞᱤᱭᱟᱹ ᱠᱷᱚᱱ ᱦᱚᱸ ᱵᱟᱨ ᱜᱟᱵᱟᱬ ᱵᱟᱹᱲᱛᱤ ᱠᱚ ᱛᱟᱦᱮᱸᱱᱟ ᱾

## ᱠᱷᱮᱞᱚᱸᱰ ᱨᱮᱭᱟᱜ ᱥᱟᱹᱨᱤᱛᱮᱫ

ᱯᱷᱩᱴᱵᱚᱞ ᱛᱤᱱᱟᱹᱝ ᱜᱟᱱ ᱨᱤᱛ ᱥᱟᱶᱛᱮ ᱮᱱᱮᱡ ᱦᱩᱭᱩᱜᱼᱟ ᱡᱟᱦᱟᱸ ᱫᱚ ᱠᱷᱮᱞ ᱨᱮᱭᱟᱜ ᱱᱤᱭᱚᱢ (laws of the game) ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱠᱷᱮᱞ ᱫᱚ ᱢᱤᱫ ᱜᱩᱞ ᱢᱟᱪᱷᱟ ᱵᱚᱞ ᱵᱮᱵᱷᱟᱨ ᱥᱟᱶᱛᱮ ᱠᱚ ᱮᱱᱮᱡᱼᱟ ᱾ ᱡᱟᱦᱟᱸ ᱫᱚ (ᱪᱤᱸᱰᱩ) ᱯᱷᱩᱴᱵᱚᱞ ᱧᱩᱛᱩᱢ ᱛᱮ ᱵᱟᱱᱟᱰᱟᱭ ᱢᱮᱱᱟᱜᱼᱟ ᱾ ᱜᱮᱞ ᱢᱤᱫ ᱠᱮᱞᱚᱸᱰᱤᱭᱟᱹ ᱠᱚᱣᱟᱜ ᱢᱤᱫ ᱜᱟᱫᱮᱞ ᱛᱟᱦᱮᱸᱱᱟ, ᱡᱟᱦᱟᱸᱭ ᱫᱚ ᱡᱚᱛᱚ ᱠᱷᱮᱞᱚᱸᱰᱤᱭᱟᱹ ᱜᱮ ᱮᱴᱟᱜ ᱜᱟᱫᱮᱞ ᱯᱟᱦᱴᱟ ᱜᱳᱞ ᱨᱮ ᱵᱚᱞ ᱛᱷᱟᱹᱭᱟᱹ ᱠᱷᱟᱹᱲ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱨᱮᱠᱚ ᱛᱟᱦᱮᱸᱱᱟ ᱟᱨ ᱜᱳᱞ ᱠᱚ ᱟᱢᱮᱴ ᱡᱚᱝᱟ ᱾ ᱡᱟᱦᱟᱸᱭ ᱴᱤᱢ ᱠᱷᱮᱞ ᱛᱟᱞᱟᱨᱮ ᱵᱟᱹᱲᱛᱤ ᱠᱚ ᱜᱳᱞ ᱟ, ᱩᱱᱠᱩ ᱜᱮᱠᱚ ᱡᱤᱛᱠᱟᱹᱨᱚᱜᱼᱟ ᱾ ᱡᱩᱫᱤ ᱵᱟᱱᱟᱨ ᱴᱤᱢ ᱢᱤᱫ ᱥᱚᱢᱟᱱ ᱠᱤᱱ ᱜᱳᱞ ᱠᱷᱟᱱ ᱠᱷᱮᱞ ᱫᱚ ᱰᱨᱚᱜᱼᱟ ᱾

## ᱵᱟᱨᱦᱮ ᱡᱚᱱᱚᱲ

*
*
*
*